Gastritis? | Health24
Posted by: Brenda | 2011/06/01
Kan gastritis veroorsaak dat jou hartklop vreeslik versnel nadat jy geeet het? Dit gebeur al hoe meer met my, ek het al ''n hartsonar en bloedtoetse vir hartprobleme gehad, al wat die kardioloog gese het is dat ek Barlow''s het maar dis nie gevaarlik nie. Ek kan dit nie meer verduur dat my hart so klop nie. Dit sal vir tot 3 ure so aanhou, dit is waarom ek vra oor die gastritis. Ek voel ook vreeslik ongemaklik vir ''n lang ruk na ''n volledige ete. Ek het op die internet gaan kyk vir ''n verduideliking en het gesien dat daar heelwat mense is met die probleem, maar ek sal graag dr se opinie wil hoor oor wat dit kan veroorsaak. Dit is regtig ''n irritasie en iets wat ek nie altyd gehad het nie. Ek is 30 jaar oud. Dankie
Gastritis veroorsaak irritasie van die maag se slymvlies en hierdie irritasie kan pyn en gevolglike versnelde hartklop veroorsaak. Dit sal ongelukkig nie verduidelik hoekom jou hart vir so 'n lang periode so vinnig klop nie. Barlow's sindroom kan op sig self hartkloppings veroorsaak.
Vra jou dokter vir 'n voorskrif om jou simptome te beheer.